Diari Oficial de la Generalitat Valenciana


Sumari del DOGV 1011, del 22-02-1989 (1989/813180)

DECRET 10/1989, de 13 de febrer, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Publiques, Urbanisme i Transports.
---------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1989/02/13/10/dof/vci/html**

### Dades del document

Número de DOGV
:   1011

Data del DOGV
:   22-02-1989

Secció del DOGV
:   DISPOSICIONS GENERALS

Número del document
:   1989/813180


Data del document
:   13-02-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 10/1989, de 13 de febrer, del Consell de la Generalitat Valenciana, pel qual es modifica el Reglament Orgànic i Funcional de la Conselleria d'Obres Públiques, Urbanisme i Transports.  
La nova creació de l?Agència del Medi Ambient, com a òrgan de la Generalitat Valenciana amb competències coordinadores i de gestió en un ventall de matèries del medi ambient, incideix directament en determinades funcions que fins ara ha estat desenvolupant la Conselleria d'Obres Públiques, Urbanisme i Transports, per això cal de manera immediata la subsegüent adaptació de l'actual estructura administrativa   
de la Conselleria, continguda en el Decret 158/1987, de 21 de setembre, del Consell de la Generalitat Valenciana, pel qual s'aprovà el Reglament Orgànic i Funcional de la Conselleria d'Obres Públiques, Urbanisme i Transports, i modificada puntualment pel Decret 67/1988, de 9 de maig, al nou model funcional que la creació de l?Agència imposa.  
La posada en marxa de l'esmentada Agència suposa la desaparició del Gabinet d'Ordenació del Territori i Medi Ambient, gestionant-se des de l?agència del Medi Ambient les funcions que exerceixen els Serveis de Medi Ambient i d?Activitats Qualificades de l'esmentat Gabinet.  
Això obliga a resituar el Servei d'Ordenació del Territori de l'extingit Gabinet dins l'actual estructura de la Conselleria d'Obres Públiques, Urbanisme i Transports.  
Conseqüentment, en compliment d?allò que disposen els articles 35.f), 40 i 70 de la Llei 5/1983, de 30 de desembre, de Govern Valencià i a proposta del Conseller d'Obres Públiques, Urbanisme i Transports, amb la deliberació prèvia del Consell de la Generalitat Valenciana en sessió del dia 13 de febrer de 1989,  
DECRETE:  
Article primer  
Queda suprimit el Gabinet d'Ordenació del Territori i Medi Ambient, regulat en l'article 8.4 i en el Capítol VIII, articles 44 a 48, del Decret 158/1987, de 21 de setembre, del Consell de la Generalitat Valenciana, pel qual s'aprovà el Reglament Orgànic i Funcional de la Conselleria d'Obres Públiques, Urbanisme i Transports.  
Article segon  
U El Servei d'Ordenació del Territori de l'esmentat Gabinet passa a dependre orgànicament i funcionalment de la Direcció General d'Urbanisme de la Conselleria d'Obres Públiques, Urbanisme i Transports.  
Dos. Al Servei d'Ordenació del Territori, corresponen totes les funcions, genèriques o específiques, que en matèria d?Ordenació del Territori recullen els articles 44 i següents del Decret 158/1987, de 21 de setembre, del Consell de la Generalitat Valenciana.  
DISPOSICIONS ADDICIONALS  
Primera  
Queden adscrits a la Conselleria d'Obres Públiques, Urbanisme i Transports els mitjans pressupostaris que es relacionen en l'annex.  
Segona  
Per Resolució de la Conselleria d?Administració Pública es determinaran els llocs de treball de l'extingit Gabinet d'Ordenació del Territori i Medi Ambient que resten adscrits a la Conselleria d'Obres Públiques, Urbanisme i Transports.  
DISPOSICIO DEROGATORIA  
Queden derogats l'article 8.4 i el Capítol VIII, articles 44 a 48, del Decret 158/1987, de 21 de setembre, del Consell de la Generalitat Valenciana, pel qual s'aprovà el Reglament Orgànic i Funcional de la Conselleria d'Obres Públiques, Urbanisme i Transports, en tant s'oposen al contingut d'aquest Decret.  
DISPOSICIONS FINALS  
Primera  
El Conseller d'Obres Públiques, Urbanisme i Transports dictarà les disposicions necessàries per al desplegament de l'establert en aquest Decret, amb l'informe previ de les Conselleries d'Economia i Hisenda i d?Administració Pública.  
Segona  
Aquest Decret entrarà en vigor el mateix dia de la publicació en el Diari Oficial de la Generalitat Valenciana.  
València, 13 de febrer de 1989.  
El President de la Generalitat,   
JOAN LERMA I BLASCO  
El Conseller d'Obres Públiques,   
Urbanisme i Transports,   
RAFAEL BLASCO I CASTANY  
ANNEX  
Mitjans pressupostaris que resten adscrits a la Conselleria d'Obres Públiques, Urbanisme i Transports.  
Del Programa 432.10:  
Capítol I : 41.169.082.- pessetes.  
Capítol II : 97.363.273.- pessetes.  
Aquests mitjans s'integraran en el Programa pressupostari 432.10  
«Ordenació del Territori i Urbanisme» de la Secció 08 «Conselleria d'Obres Públiques, Urbanisme i Transports».


Còpia Permalink ELI